Polisie in duister oor jong man met kopwond in kar | Netwerk24
Polisie in duister oor jong man met kopwond in kar
Deur Alzane Narrain 25 Augustus 2019 20:04
Die polisie kan nog geen lig werp op die omstandighede van die voorval nadat ’n jong man met ’n skietwond in sy kop in sy motor buite Bloemfontein aangetref is nie.
Die 26-jarige man is die naweek met ’n skietwond in die bestuurdersitplek van sy voertuig langs die Dewetsdorp-pad buite Bloemfontein gekry.
Hy het later in die hospitaal aan sy wond beswyk.
Na verneem word, is geen vuurwapen op die toneel gevind nie.
Die motor het met sy neus in die rigting van Dewetsdorp gestaan.
Werner Vermaak, ER24-woord­voerder, sê met die nooddienste se aankoms Vrydag omstreeks 20:30 op die toneel was die man bewusteloos.
“Hy het ’n skietwond aan die kop gehad en was in ’n kritieke toestand. Nadat hy gestabiliseer is, is hy inderhaas na die naaste hospitaal gebring.
Sers. Ikobeng Hlubi, polisiewoordvoerder, het by navraag Sondagmiddag gesê dié voorval is nie by die polisie aangemeld nie.
Meer oor: Bloemfontein | Motor | Man | Skietwond
Man van Kuilsrivier oorval, in been geskiet